CELEX: 32006R1649
Language: hu
Date: 2006-11-08 00:00:00
Title: A Bizottság 1649/2006/EK rendelete ( 2006. november 8. ) a tojás- és baromfihús-ágazat egyes termékeire vonatkozóan az export-visszatérítés legalacsonyabb mértékének alkalmazásáról (kodifikált változat)

9.11.2006   
            
            
               HU
            
            
               Az Európai Unió Hivatalos Lapja
            
            
               L 309/6
            
         A BIZOTTSÁG 1649/2006/EK RENDELETE
   (2006. november 8.)
   a tojás- és baromfihús-ágazat egyes termékeire vonatkozóan az export-visszatérítés legalacsonyabb mértékének alkalmazásáról
   (kodifikált változat)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a tojás piacának közös szervezéséről szóló, 1975. október 29-i 2771/75/EGK tanácsi rendeletre (1), és különösen annak 9. cikke (3) bekezdésére,
   tekintettel a baromfihús piacának közös szervezéséről szóló, 1975. október 29-i 2777/75/EGK tanácsi rendeletre (2) és különösen annak 9. cikke (3) bekezdésére,
   mivel:
   
               (1)
            
            
               A tojás- és baromfihús-ágazat egyes termékeire vonatkozóan az export-visszatérítés legalacsonyabb mértékének alkalmazásáról szóló, 1980. január 18-i 109/80/EGK bizottsági rendeletet (3) több alkalommal jelentősen módosították (4). Az áttekinthetőség és érthetőség érdekében ezt a rendeletet kodifikálni kell.
            
         
               (2)
            
            
               Azokban az esetekben, ahol az export-visszatérítés mértéke rendeltetési hely szerint változik, a mezőgazdasági termékek után járó export-visszatérítési rendszer alkalmazása közös részletes szabályainak megállapításáról szóló, 1999. április 15-i 800/1999/EK bizottsági rendelet (5) 18. cikkének (1) bekezdése megállapítja, hogy a visszatérítésnek a vámalakiságok elvégzése napján érvényes visszatérítés legalacsonyabb mértéke alapján számolt részét kell kifizetni, amennyiben bizonyítást nyer, hogy a termék elhagyta a Közösség vámterületét.
            
         
               (3)
            
            
               A mezőgazdasági termékekre vonatkozó export-visszatérítés előzetes kifizetéséről szóló, 1980. március 4-i 565/80/EGK tanácsi rendelet (6) 4. cikkének (1) és (7) bekezdése és 5. cikkének (1) és (3) bekezdése lehetővé teszi, hogy a visszatérítésnek a legalacsonyabb mérték alapján számolt részét azonnal ki lehessen fizetni, amint az árut az említett rendeletben meghatározott különleges eljárás alá helyezik.
            
         
               (4)
            
            
               Az egyes harmadik országokkal kötött különleges megállapodások értelmében a tojás- és a baromfihús-ágazat egyes termékeinek az ezekbe az országokba való exportja esetén alkalmazandó visszatérítés mértéke alacsonyabb, bizonyos esetekben akár lényegesen alacsonyabb is lehet, mint a rendes körülmények között alkalmazott visszatérítés. Az is előfordulhat, hogy nem állapítanak meg visszatérítést.
            
         
               (5)
            
            
               A legalacsonyabb mértékű visszatérítés is annak következménye, hogy nem állapítottak meg visszatérítést.
            
         
               (6)
            
            
               Amikor nem állapítanak meg visszatérítést exportra, az Egyesült Államokban bevezetett intézkedések garantálják, hogy a más rendeltetési hely esetében visszatérítésre jogosult árut ne lehessen az Egyesült Államokba importálni. Kivételt is kell tenni a legalacsonyabb mértékű visszatérítés meghatározásánál az Egyesült Államokba irányuló exportra. A tapasztalatok azt mutatják, hogy a kérdéses termékek jogosultak lehetnek ilyen kivételre nem csak a 800/1999/EK rendelet 18. cikke (2) bekezdésének, hanem az 565/80/EGK rendelet 4. cikke (1) és (7) bekezdésének és 5. cikke (1) és (3) bekezdésének alkalmazása vonatkozásában is.
            
         
               (7)
            
            
               Az e rendeletben előírt intézkedések összhangban vannak a Baromfihús- és Tojáspiaci Irányítóbizottság véleményével,
            
         ELFOGADTA EZT A RENDELETET:
   1. cikk
   Azt a tényt, hogy a 0105 11, a 0105 12, a 0105 19, a 0207 (a 0207 34, a 0207 13 91, 0207 14 91, 0207 26 91, 0207 27 91, 0207 35 91, 0207 36 81, 0207 36 85 és a 0207 36 89 kivételével), a 0407, a 0408 és a 1602 32 KN-kód alá tartozó termékeknek az Egyesült Államokba irányuló exportja esetén nem állapítottak meg visszatérítést, nem kell figyelembe venni a következő esetekben:
   
               —
            
            
               a legalacsonyabb mértékű visszatérítés meghatározásakor a 800/1999/EK rendelet 18. cikke (2) bekezdésének alkalmazásában,
            
         
               —
            
            
               az 565/80/EGK rendelet 4. cikke (7) bekezdésének és 5. cikke (3) bekezdésének alkalmazásakor.
            
         2. cikk
   A 109/80/EGK rendelet hatályát veszti.
   A hatályon kívül helyezett rendeletre történő utalásokat úgy kell tekinteni, mintha erre a rendeletre vonatkoznának, és a II. mellékletben foglalt megfelelési táblázattal összhangban kell alkalmazni.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. november 8-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 282., 1975.11.1., 49. o. A legutóbb a 679/2006/EK rendelettel (HL L 119., 2006.5.4., 1. o.) módosított rendelet.
   
      (2)  HL L 282., 1975.11.1., 77. o. A legutóbb a 679/2006/EK rendelettel módosított rendelet.
   
      (3)  HL L 14., 1980.1.19., 30. o. A legutóbb a 2916/95/EK rendelettel (HL L 305., 1995.12.19., 49. o.) módosított rendelet.
   
      (4)  Lásd az I. mellékletet.
   
      (5)  HL L 102., 1999.4.17., 11. o. A legutóbb a 671/2004/EK rendelettel (HL L 105., 2004.4.14., 5. o.) módosított rendelet.
   
      (6)  HL L 62., 1980.3.7., 5. o. A legutóbb a 444/2003/EK bizottsági rendelettel (HL L 67., 2003.3.12., 3. o.) módosított rendelet.
   
      I. MELLÉKLET
      A HATÁLYON KÍVÜL HELYEZETT RENDELET ÉS ANNAK MÓDOSÍTÁSAI
      
                  A Bizottság 109/80/EGK rendelete
                  (HL L 14., 1980.1.19., 30. o.)
               
               
                   
               
            
                  Az 1475/80/EGK rendelet
                  (HL L 147., 1980.6.13., 15. o.)
               
               
                  Kizárólag az 1. cikk (3) bekezdésének második francia bekezdése
               
            
                  A 3987/87/EGK rendelet
                  (HL L 376., 1987.12.31., 20. o.)
               
               
                  Kizárólag a 4. cikk
               
            
                  Az 1737/90/EGK rendelet
                  (HL L 161., 1990.6.27., 25. o.)
               
               
                   
               
            
                  A 3779/90/EGK rendelet
                  (HL L 364., 1990.12.28., 9. o.)
               
               
                  Kizárólag a 2. cikk
               
            
                  A 2916/95/EK rendelet
                  (HL L 305., 1995.12.19., 49. o.)
               
               
                  Kizárólag az 1. cikk (1) bekezdésének második francia bekezdése és az 1. cikk (2) bekezdésének első francia bekezdése
               
            
   
      II. MELLÉKLET
      MEGFELELÉSI TÁBLÁZAT
      
                  109/80/EGK rendelet
               
               
                  Ez a rendelet
               
            
                  1. cikk
               
               
                  1. cikk
               
            
                  —
               
               
                  2. cikk
               
            
                  2. cikk
               
               
                  3. cikk
               
            
                  —
               
               
                  I. melléklet
               
            
                  —
               
               
                  II. melléklet